# USTANOVA ZA RAZVOJ KOMPETENCIJA, INOVACIJA I SPECIJALIZACIJE ZADARSKE ŽUPANIJE-INOVACIJA

# RKP 48525

Put Murvice 3 A

23000 ZADAR

**BILJEŠKE UZ FINANCIJSKA IZVJEŠĆA ZA RAZDOBLJE**

## OD 1. SIJEČNJA DO 31. PROSINCA 2023. GODINE

Ustanova za razvoj kompetencija, inovacija i specijalizacije Zadarske županije osnovana je Odlukom osnivača-Zadarske županije 18. lipnja 2014. godine, a redovno poslovanje počelo 1. listopada 2014. godine.

Ustanovu zastupa i njome rukovodi ravnateljica Katarina Colić. Ustanovom upravlja Upravno vijeće od dva (2) člana koje imenuje župan Zadarske županije.

Jedna od temeljnih aktivnosti INOVAcije je koordinacija i vođenje poslova vezanih za projekte za razvoj centara kompetencija, uspostava centara kompetencija u specifičnim tematskim područjima i granama kompetencija utvrđenim kroz proces pametne specijalizacije. Osim izrade projektne dokumentacije s ciljem apliciranja za sredstva prvenstveno iz EU fondova, te poticanja inovacija i inovativnosti poslovnog sektora, INOVACIJa pruža usluge Filmskog ureda te predstavlja prvi hrvatski Film Commission.

Inovacija je u Registar korisnika proračuna (RKP) upisan pod brojem 48525. Osobni identifikacijski broj (OIB) Ustanove je 45327324102.

### **Bilješka uz obrazac PR-RAS**

**Prihodi poslovanja** ostvareni u iznosu 348.583,46 € odnose se na:

* pomoći iz inozemstva i od subjekata unutar općeg proračuna u iznosu 105.273,57 €,
* prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu 70.147,17 €
* prihodi iz nadležnog proračuna u iznosu 173.162,72 €

**Pomoći iz inozemstva i od subjekata unutar općeg proračuna** ostvarene u iznosu 105.273,57 € odnose se na pomoći proračunskim korisnicima iz proračuna koji im nije nadležan ostvarenih u iznosu od 11.195,38 € i pomoći temeljem prijenosa EU sredstava ostvarenih u iznosu od 94.078,19 €.

**Tekuće pomoći proračunskim korisnicima iz proračuna koji im nije nadležan** ostvarene u iznosu od 11.195,38 € veće su za 180,9% u odnosu na prethodnu godinu, a odnose se na tekuću pomoć MGiOR u iznosu od 152,97 €, pomoć Hamag Bicro u iznosu od 9.710,90 € za projekt Mreža Bond 2 i pomoć od grada Zadra u iznosu od 1.331,51 € za projekt Stem County.

**Tekuće pomoći temeljem prijenosa EU sredstava** ostvarene u iznosu 94.078,19 € veće su za 25,20% u odnosu na prethodnu godinu. Odnose se na financiranje projekta Poduzmi u iznosu 62.587,91 €, projekta Stem County u iznosu 7.545,28 € te projekta HZZ Programa osposobljavanja u iznosu od 23.945,00 €.

**Prihodi od pruženih usluga** ostvareni u iznosu 70.147,17 € veći su za 9,8% u odnosu na prethodnu godinu, a odnose se na prihode od iznajmljivanja prostora i audiovizualne opreme.

**Prihodi iz nadležnog proračuna za financiranje rashoda poslovanja** ostvareni u iznosu 173.162,72 € manji su za 9,2% u odnosu na prethodnu godinu. Razlog smanjenja je u korištenju vlastitih prihoda od pruženih usluga i viška prihoda iz prethodne godina za financiranje redovne djelatnosti ustanove.

**Rashodi poslovanja** iznose 401.144,84 € i veći su za 18,7% u odnosu na prethodnu godinu, odnose se na:

* rashode za zaposlene u iznosu od 195.707,53 €
* materijalne rashode u iznosu od 171.846,46 €
* pomoći dane u inozemstvo i unutar općeg proračuna u iznosu od 33.590,85 €

Povećanje se najvećim dijelom odnosi na rashode za zaposlene i na materijalne rashode.

**Rashodi za zaposlene** ostvareni u iznosu 195.707,53 € veći su za 26,8% u odnosu na prethodnu godinu iz razloga što su materijalna prava zaposlenika povećana (osnovica plaće, božićnica, regres, prehrana zaposlenika).

**Službena putovanja** ostvarena u iznosu 2.081,08 € manja su za 60,10% u odnosu na prethodnu godinu iz razloga što su se aktivnosti po projektima smanjile.

**Energija –** rashodi za energiju ostvareni u iznosu 20.907,84 € manji su za 42,50% u odnosu na prethodnu godinu iz razloga što su ostvarene uštede u opskrbi električnom energijom i plinom u odnosu na prethodnu godinu za 15.401,15 €. Na snazi je Uredba o otklanjanju poremećaja na domaćem tržištu energije koja je utjecala na smanjenje.

**Sitan inventar i auto gume** ostvareni u iznosu 1.081,03 € veći su za 918,10% u odnosu na prethodnu godinu iz razloga što su nabavljene nove gume za službeno vozilo i rolo zavjese za Centar kreativne industrije.

**Usluge telefona, pošte i prijevoza** ostvarene u iznosu 6.260,02 € veći su za 17,9% u odnosu na prethodnu godinu što se očituje u rastu cijene telekomunikacijskih usluga.

**Usluge tekućeg i investicijskog održavanja** ostvarene u iznosu 27.551,04 € veće su za 13,4% u odnosu na prethodnu godinu iz razloga što ustanova raspolaže opremom velike vrijednosti koja zahtjeva održavanje.

**Usluge promidžbe i informiranja** ostvarene su u iznosu od 23.237,79 € i veće su za 115,50% u odnosu na prethodnu godinu, a odnose se na usluge pružanja usluga dizajna vizualnog identiteta, te dizajna i izrade promotivnog materijala za projekt STEM COUNTY i projekt PODUZMI.

**Zakupnine i najamnine** ostvarene u iznosu 12.581,60€ veće su za 79,00% u odnosu na prethodnu godinu jer su nabavljene licence za provođenje HZZ programa osposobljavanja u iznosu od 6.290,00 €.

**Intelektualne i osobne usluge** ostvarene su u iznosu od 25.122,92 € i veće su za 40,30% u odnosu na prethodnu godinu. Odnose se na usluge vanjskih stručnjaka i predavača u svrhu provođenja projekata PODUZMI, STEM COUNTY i MREŽA BOND 2.

**Naknade rad predstavničkih i izvršnih tijela, povjerenstava i slično** ostvarene u iznosu 4.617,38 € veće su za 29,9% u odnosu na prethodnu godinu. Odnose se na naknade za rad upravnog vijeća kojima su naknade za rad povećane u odnosu na prethodnu godinu.

**Reprezentacija** je ostvarena u iznosu od 8.246,71 € i veća je za 6.906,44 € odnosno 515,30% u odnosu na prethodnu godinu, a odnosi se na usluge cateringa u sklopu BOND 2 radionica i završne konferencije za projekt PODUZMI.

**Tekuće pomoći međunarodnim organizacijama te institucijama i tijelima EU** ostvareni u iznosu 32.540,80 € veće su za 74,9% i odnose se na prijenos partneru Vinco Innonation AS – Norveška koji je partner na projektu Poduzmi.

**Tekuće pomoći temeljem prijenosa EU sredstava** ostvareni u iznosu 1.050,05 € i manje su za 92,20%,a odnose se na prijenos partneru Sveučilište u Zadru, partneru na projektu Poduzmi.

**Tekući prijenosi između proračunskih korisnika istog proračuna temeljem prijenosa EU sredstava** nisu ostvareni u tekućoj godini, a u prethodnoj godini su ostvareni u iznosu 5.078,04 € i odnose se na prijenos osnovnoj školi Nikole Tesle, Gračac koji je partner na projektu Poduzmi.

**Rashodi za nabavu nefinancijske imovine** ostvareni u iznosu 114.852,75 € manji su za 7.333,29 € u odnosu na prethodnu godinu.

**Uredska oprema i namještaj** ostvarena u iznosu 3.047,21 € veća je za 55,30% u odnosu na prethodnu godinu. Tijekom godine nabavljena su nova računala i uredski namještaj.

**Uređaji, strojevi i oprema za ostale namjene** ostvareni u iznosu 8.805,54 € veći su za 6.248,75 € odnosno 244,4% u odnosu na prethodnu godinu jer je nabavljena oprema za održavanje prostorija i zaštitu.

**Višak prihoda i primitaka – preneseni** iznosi 90.618,76 €irazlikuje je u odnosu na višak prihoda raspoloživ u sljedećom razdoblju prethodne godine za 44.768,60 €. Rezultat prethodne godine korigiran je za povrat Porezne uprave za porez na dodanu vrijednost. Ustanova je u 2021. godini po sili zakona ušla u sustav PDV-a i ostvarila pravo na povrat pretporeza za ulaganja u dugotrajnu imovinu.

**Ukupni prihodi i primici** iznose 348.583,46 €**, a ukupni rashodi i izdaci** iznose 412.997,59 €, te je ostvaren **manjak prihoda tekućeg razdoblja** u iznosu64.414,13 €.

**Višak prihoda i primitaka raspoloživ u sljedećem razdoblju** ostvaren je uiznosu 26.206,63 €, nakon što je preneseni višak prihoda u iznosu 90.618,76 € umanjen za manjak prihoda tekuće godine za nefinancijsku imovinu u iznosu od 10.113,94 € i manjak prihoda tekućeg razdoblja u iznosu 54.300,19 €.

**Prosječan broj zaposlenih** kod korisnika na osnovi stanja na početku i na kraju izvještajnog razdoblja iznosi 9 zaposlenih i ostao je nepromijenjen u odnosu na prethodnu godinu.

***Bilješka uz obrazac OBVEZE***

Stanje obveza na dan 01. siječnja 2023. iznosi 34,994,09 € a odnosi se na obveze za zaposlene, obveze za materijalne rashode i ostale tekuće obveze i ne uključuje odgođeno plaćanje rashoda i prihoda budućih razdoblja. U razdoblju od 1. siječnja do 31. prosinca obveze su povećane za 417.603,34 €, a podmirene u iznosu 417.094,41 €. Stanje obveza na dan 31. prosinca 2023. godine iznosi **35.503,02**, a odnosi se na nedospjele obveze za rashode poslovanja u iznosu 35.503,02 (rashodi za zaposlene u iznosu 16.335,00 €, materijalni rashodi u iznosu 2.189,10 € te obveze za jamčevine u iznosu 16.978,92 €).

***Bilješka uz obrazac BILANCE***

**Imovina** u iznosu 3.675.664,26 € odnosi se na nefinancijsku imovinu u iznosu 3.525.105,70 € i financijsku imovinu u iznosu 150.558,56 €.

**Poslovni objekti u** iznosu od 3.137.810,34 € umanjeni su za ispravak vrijednosti u iznosu 118.207,76 € te im vrijednost iznosi 3.019.602,58 €.

**Postrojenja i oprema u** iznosu 474.323,45 € manja su za 16,9% u odnosu na prethodnu godinu. U tekućoj godini nabavljena je uredska oprema i namještaj u iznosu 6.438,53 €, komunikacijska oprema u iznosu 355,06 € i oprema u iznosu 4.396,26 €, Ispravak vrijednosti postrojenja i opreme iznosi 186.359,32 €.

**Prijevozna sredstva** u iznosu 7.174,20 € manja su za 33,3% u odnosu na prethodnu godinu zbog ispravka vrijednosti u iznosu 3.582,45 €.

**Nematerijalna proizvedena imovina** u iznosu 24.005,47 € manja je za 15,20% u odnosu na prethodnu godinu. U tekućoj godini povećanje se odnosi na računalne programe u iznosu 662,90 €, a smanjenje se odnosi na ispravak vrijednosti u iznosu 4.968,06 €.

**Potraživanja za više plaćene poreze i doprinose** u iznosu 43.039,72 € odnosi se na potraživanje za povrat poreza na dodanu vrijednost. Kako se u posljednjem mjesecu u 2023. godini radi ispravak odbitka pretporeza ustanova je ispravila pretporez za nabavljenu dugotrajnu imovinu (materijalnu i nematerijalnu - treća godina).

**Potraživanja za pomoći od inozemnih vlada** u tekućoj godini nema za razliku od prethodne godine kada su iznosila 16.578,34 € a odnosila su se na EU projekt Inoxenia.

**Potraživanja za pomoći iz državnog proračuna** **temeljem prijenosa EU sredstva** ostvarena su u iznosu od 33.163,73 € za razliku od prethodne godine kada nisu ostvarena. Potraživanja se odnose na projekt Poduzmi u iznosu od 14.534,59 € i projekt Stem County u iznosu od 18.629,14 €.

**Potraživanja za prihode od prodaje proizvoda i robe te** pruženih usluga u iznosu 13.638,30 € veća su za 289,9% u odnosu na prethodnu godinu. Odnose se na potraživanje za prihode od usluge najma zgrade i opreme. Ispravak potraživanja nije izvršen jer su potraživanja u dospijeću manjem od godine dana.

**Potraživanja proračunskih korisnika za sredstva uplaćena u nadležni proračun** u iznosu 42.352,29 € manja su za 34,0% u odnosu na prethodnu godinu.

**Kontinuirani rashodi budućih razdoblja u** iznosu 18.364,52 € veći su za 4,3% u odnosu na prethodnu godinu. Odnose se na obračunatu plaću za mjesec prosinac 16.335,00 €, naknadu troškova prijevoza na posao i sa posla u iznosu od 454,72 € i na obveze za materijalne rashode u iznosu od 1.734,38 €.

**Obveze** na dan 31. prosinca 2023. godine iznose 80.271,62 € i veće su za 0,6% u odnosu na prethodnu godinu. Odnose se na rashode za zaposlene u iznosu 16.335,00 €, obveze za materijalne rashode u iznosu 2.189,10 €, ostale obveze u iznosu od 16.978,92 € i odgođeno plaćanje rashoda i prihodi budućih razdoblja u iznosu 44.768,60 €.

**Vlastiti izvori iz proračuna** u iznosu 3.595.105,70 € manji su za 3,9% u odnosu na prethodnu godinu, najvećim dijelom zbog ispravka vrijednosti dugotrajne proizvedene i ne proizvedene imovine.

**Višak prihoda** u iznosu od 26.204,63 € manji je za 42,8% u odnosu na prethodnu godinu, a rezultat je viška prihoda poslovanja. Korekcijom rezultata manjak prihoda od nefinancijske imovine u iznosu od 11.852,75 € korigiran je iz prihoda poslovanja u iznosu 1.738,81 € i rasporedom viška prihoda prethodne godine u iznosu 10.113,94 €. Višak prihoda odnosi se na preneseni višak prihoda u iznosu 10.219,95 € i na prihode od projekta HZZ-program osposobljavanja u iznosu 15.984,68 €.

***Bilješka uz obrazac P-VRIO***

Promjene u vrijednosti i obujmu imovine nisu ostvarene.

***Bilješka uz obrazac RAS-funkcijski***

Rashodi poslovanja i rashodi za nabavu nefinancijske imovine klasificirani su kroz funkciju 013 Opće usluge u iznosu 412.997,59 €.

***Potencijalne obveze***

Ustanova nema ugovornih odnosa koji uz ispunjenje određenih uvjeta mogu postati obveza ili imovina, kao niti potencijalnih sudskih sporova u tijeku na dan 31. prosinca 2023. godine.

Zadar, 30. siječnja 2024.

**RAVNATELJICA**

**Katarina Colić**